section_heading: Životopis
paragraph_text: Prva ljubav Branka Bevande bili su motori, brzina strast, a od ranog djetinjstva u Mostaru ostao je vezan uz ugostiteljstvo radeći u gostionici svoga oca. Sredinom pedesetih godina stiže u Rijeku na služenje vojnog roka i tu ostaje sve do svoje smrti. Nakon vojske, Bevanda počinje raditi kao taksist i posvećuje se moto utrkama. U sportskim godinama osam je puta bio prvakom Jugoslavije, a Hrvatske i Slovenije 14 puta. Od profesionalne karijere oprašta se 1978. godine kada je službeno otvorio Automotodrom Grobnik.